94/360/EY: Komission päätös, tehty 20 päivänä toukokuuta 1994, tiettyjen kolmansista maista tuotavien tuote-erien fyysisten tarkastusten harventamisesta direktiivin 90/675/ETY mukaisesti



Virallinen lehti nro L 158 , 25/06/1994 s. 0041 - 0045

Suomenk. erityispainos Alue 3 Nide 58 s. 0151

Ruotsink. erityispainos Alue 3 Nide 58 s. 0151



KOMISSION PÄÄTÖS, tehty 20 päivänä toukokuuta 1994, tiettyjen kolmansista maista tuotavien tuote-erien fyysisten tarkastusten harventamisesta direktiivin 90/675/ETY mukaisesti (94/360/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 8 artiklan 3 kohdan, sekä katsoo, että kolmansista maista tuotavien tuote-erien yksittäisten tarkastusten harventamisen olisi perustuttava direktiivin 90/675/ETY 8 artiklan 3 kohdassa määritettyihin perusteisiin ottaen huomioon jäsenvaltioissa saatu kokemus sekä kansanterveydelle ja eläinten terveydelle yhteisössä aiheutuvat vaarat, lisäksi tiettyjen kolmansien maiden osalta, joiden kanssa yhteisö on tehnyt vastaavuussopimuksia, tiettyjen tuotteiden fyysisten tarkastusten harventaminen voidaan toteuttaa ottaen huomioon erityisesti aluejaon periaatteen soveltaminen, kun on kyse eläintaudista, ja muut yhteisön eläinlääkinnälliset periaatteet, kukin jäsenvaltio järjestää fyysisten tarkastusten harventamisen itse; tämä on toteutettava siten, ettei viejä voi ennalta tietää, tehdäänkö jollekin erälle fyysinen tarkastus, on tarpeen tarkastella harventamisen astetta säännöllisin väliajoin uudelleen komission tai jäsenvaltioiden saamien, tarkastusten toteuttamista eri rajatarkastusasemilla koskevien tietojen perusteella, jäsenvaltioiden olisi viipymättä ilmoitettava komissiolle, jos tarkastusten yhteydessä ilmenee, etteivät tuotteet täytä asetettuja vaatimuksia, tai jos ilmenee muita poikkeamia, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1 Jäsenvaltioiden on direktiivin 90/675/ETY 8 artiklan 3 kohdan mukaisesti sovellettava fyysisten tarkastusten harventamista niihin kolmansista maista tuotaviin tuotteisiin, jotka mainitaan tämän päätöksen liitteessä I, kun yhteisön lainsäädännössä säädetään: - hyväksyttyjen kolmansien maiden luettelosta, - hyväksyttyjen laitosten luettelosta (eläinten terveys ja kansanterveys), - todistuksen mallista (eläinten terveys ja kansanterveys), sanotun kuitenkaan rajoittamatta ETA-sopimuksen soveltamista. 2 Siltä osin kuin on kyse liitteessä II tarkoitetuista kolmansista maista, samaan ryhmään kuuluville tuote-erille kussakin jäsenvaltiossa tehtävien fyysisten tarkastusten osuus ilmoitetaan mainitussa liitteessä. 3 Edellä olevia 1 ja 2 kohtaa sovelletaan rajoittamatta direktiivin 90/675/ETY 15 ja 19 artiklan soveltamista. Jos jäsenvaltio toteuttaa direktiivin 90/675/ETY 15 artiklassa tarkoitettuja toimenpiteitä, tilannetta tarkastellaan viipymättä uudelleen mainitun direktiivin 23 artiklassa säädettyä menettelyä noudattaen; tätä varten kyseisen jäsenvaltion on ilmoitettava tästä viipymättä komissiolle ja muille jäsenvaltioille erityisesti tämän päätöksen 3 artiklan 3 kohdan toisen alakohdan määräysten soveltamista varten. 2 artikla Jäsenvaltioiden on järjestettävä fyysiset tarkastukset siten, ettei tuoja voi ennalta tietää, tehdäänkö tietylle erälle fyysinen tarkastus. 3 artikla 1 Jäsenvaltioiden on huolehdittava siitä, että kaikilla komission päätöksessä 94/24/EY(3) luetelluilla rajatarkastusasemilla säilytetään kaikkien tuoduille tuote-erille tehtyjen tarkastusten tuloksia koskeva, tämän päätöksen liitteen III mukainen kirjanpito vähintään 18 kuukauden ajan tarkastuspäivästä. Tuloksia koskevaan kirjanpitoon on merkittävä myös ne erät, joita ei ole hyväksytty vapaaseen liikkeeseen yhteisössä. Kunkin jäsenvaltion eläinlääkintäalan keskusviranomaisen on lähetettävä komissiolle ennen 1 päivää syyskuuta 1994 ja sen jälkeen kuuden kuukauden välein selvitys tuloksista tämän päätöksen liitteessä III annetun mallin mukaisesti. 2 Komissio antaa 1 kohdassa määrättyjen selvitysten perusteella pysyvälle eläinlääkintäkomitealle kertomuksen toteutettujen tarkastusten tulosten arvioimiseksi. 3 Komissio tarkastelee 2 kohdassa tarkoitetun kertomuksen perusteella liitteissä I ja II vahvistettuja tarkastustiheyksiä uudelleen kahdesti vuodessa ja ensimmäisen kerran ennen 1 päivää lokakuuta 1994. Jonkin jäsenvaltion pyynnöstä tai omasta aloitteestaan komissio tarkastelee myös tämän päätöksen liitteissä I ja II tarkoitettuja tarkastustiheyksiä uudelleen direktiivin 90/675/ETY 23 artiklassa säädettyä menettelyä noudattaen ja ottaen huomioon mainitun direktiivin 8 artiklan 3 kohdassa vahvistetut perusteet sekä aluejakoperiaatteen ja muut yhteisön periaatteet. 4 Jos eläinlääkärintarkastuksissa ilmenee poikkeamia, jotka vaikuttavat vakavasti eläinten terveyteen tai kansanterveyteen, jäsenvaltioiden on ilmoitettava tästä viipymättä komissiolle. 4 artikla Tämän päätöksen liitteessä I tarkoitettujen tuotteiden erille tehtävien fyysisten tarkastusten tiheyteen eivät vaikuta direktiivissä 92/118/ETY tai missä tahansa kyseisen direktiivin soveltamiseksi tehdyssä komission päätöksessä tai muussa yhteisön lainsäädännössä annetut fyysisiä tarkastuksia koskevat säännökset tai määräykset. 5 artikla Kun eläinlääkintää koskeviin vastaavuussopimuksiin liittyvässä neuvoston päätöksessä vahvistetaan erityisiä fyysisten tarkastusten tiheyksiä, komissio lisää nämä tiheydet liitteeseen II. 6 artikla Tätä päätöstä muutetaan neuvoston hyväksyttyä asiaa koskevia direktiivin 90/675/ETY muutoksia. 7 artikla Tätä päätöstä sovelletaan 1 päivästä lokakuuta 1994. Sen 3 artiklaa sovelletaan tämän päätöksen tiedoksi antamista seuraavasta viidennestätoista päivästä alkaen. 8 artikla Tämä päätös on osoitettu kaikille jäsenvaltioille. Tehty Brysselissä 20 päivänä toukokuuta 1994. Komission puolesta René STEICHEN Komission jäsen (1) EYVL N:o L 373, 31.12.1990, s. 1 (2) EYVL N:o L 62, 15.3.1993, s. 49 (3) EYVL N:o L 18, 21.1.1994, s. 16 LIITE I >TAULUKON PAIKKA> LIITE II LUETTELO KOLMANSISTA MAISTA JA 5 ARTIKLASSA TARKOITETUISTA FYYSISTEN TARKASTUSTEN TIHEYKSISTÄ LIITE III SELVITYS YHTEISÖÖN TUOTAVIKSI ESITETYILLE ERILLE TEHDYISTÄ TARKASTUKSISTA >KAAVION ALKU> Tuoteryhmä liitteessä I annetun koodin mukaan Alkuperämaa (kaksikirjaiminen ISO-koodi) Erien lukumäärä Hylättyjen erien lukumäärä Hylkäämisen syyt (käyttäen yhtä jäljempänä mainituista koodeista) Huomautuksia(1) (1) Jos luettelo laitoksista on saatavissa, merkitään niiden laitosten numerot, joista hylätyt erät olivat lähtöisin. Hylkäyskoodit: A: asiakirjojen tarkastuksen tulos ei ole tyydyttävä B: fyysisen tarkastuksen tulos ei ole tyydyttävä eläinten terveyteen liittyvistä syistä C: fyysisen tarkastuksen tulos ei ole tyydyttävä kansanterveyteen liittyvistä syistä>KAAVION LOOPU>